Teemu Pulkkinen

Teemu Pulkkinen (sündinud 2. jaanuaril 1992 Vantaas) on Soome jäähokimängija, kes mängib KHL-i klubis Tšeljabinski Traktor ründajana vasakäärel.

Ta alustas klubikarjääri Soome kõrgliiga klubis Jokerit. Hooajal 2010–11 valiti ta Soome kõrgliiga hooaja parimaks uustulnukaks. Ta viskas sel hooajal uustulnukatest enim väravaid, andis enim väravasööte ja kogus enim punkte (18+36).

2010. aastal valis Detroit Red Wings ta NHL-i draftis 111. valikuna. Põhja-Ameerikasse suundus ta mängima hooaja 2012–13 lõpus, liitudes esmalt AHL-i klubiga Grand Rapids Griffins. Ta aitas Griffinsil tulla sel hooajal Calder Cup'i võitjaks.  2014–15 põhihooajal oli ta AHL-is suurim väravakütt (34 väravat). Ta valiti samal hooajal AHL-i hooaja sümboolsesse koosseisu.Teemu Pulkkinen. eliteprospects.com. Vaadatud 5.9.2019

Red Wingsi meeskonnas tegi ta NHL-is debüüdi 14. märtsil 2014 mängus Edmonton Oilersi vastu. Red Wingsis mängis ta NHL-is kokku kolmel hooajal. Hooajal 2016–17 mängis ta veel Minnesota Wildi ja Arizona Coyotesi ridades. Hooajal 2017–18 mängis ta AHL-i klubis Chicago Wolves.

2018. aasta juulis liitus Pulkkinen KHL-i klubiga Minski Dinamo. 2019. aasta detsembris siirdus ta Moskva Dinamo ja 2020. aasta novembri lõpus Jaroslavli Lokomotivi. 2021. aasta mais sõlmis ta kaheaastase lepingu Tšeljabinski Traktoriga.https://en.khl.ru/news/2021/05/02/484790.html (vaadatud 2.5.2021)

2016. aasta maailmameistrivõistlustel võitis ta Soome jäähokikoondisega hõbemedali.

 Viited 

 Välislingid 
 Teemu Pulkkinen KHL.ru lehel
 Teemu Pulkkinen NHL.com lehel
 Teemu Pulkkinen hockeydb.com lehel

Kategooria:Soome jäähokimängijad
Kategooria:Jokerite mängijad
Kategooria:Detroit Red Wingsi mängijad
Kategooria:Minnesota Wildi mängijad
Kategooria:Arizona Coyotesi mängijad
Kategooria:HK Minski Dinamo mängijad
Kategooria:HK Moskva Dinamo mängijad
Kategooria:Jaroslavli Lokomotivi mängijad
Kategooria:Tšeljabinski Traktori mängijad
Kategooria:Sündinud 1992